વિજલપોર પાલિકાનાં પ્રમુખ ચીફ ઓફિસરને કરેલ રજુઆતમાં ધર્મેશ પટેલે જણાવ્યું કે સને 2008 થી 2013નાં સમયગાળામાં વિજલપોર પાલિકામાં કોંગ્રેસનું શાસન હતું ત્યારે વિજલપોરમાં રેલવે ઓવરબ્રીજની સૈધ્ધાંતિક મંજુરી મેળવાઇ હતી.વિજલપોર નગરપાલિકાને 13 કરોડ રૂપિયાની ફાળવણી પણ થઇ હતી.હાલમાં ભાજપના સાંસદ છે અને કેન્દ્રમાં પણ ભાજપની સરકાર હોવા છતાં ઓવરબ્રીજ બનાવવામાં મુશ્કેલી પડે છે.વિજલપોર ફાટક ઉપરથી દાંડી,મટવાડ સહિત અનેક ગામડાઓમાંથી અવરજવર થાય છે ત્યારે ફાટક બંધ હોય ત્યારે વાહનોની લાંબી કતારો લાગે છે અને ટ્રાફિક સમસ્યા સર્જાય છે.આ સ્થિતિમાં યુધ્ધના ધોરણે રેલવે ઓવરબ્રીજની કામગીરી કરવા માંગ કરી છે.